ไทยซัมซุงประกันชีวิต รุกเบี้ยบำนาญปลายปี
ไทยซัมซุงประกันชีวิต เปิดตัวแบบบำนาญใหม่ จับกลุ่มวางแผนภาษีปลายปี
13 พ.ย. 2558

ไทยซัมซุงประกันชีวิต เปิดตัวแบบบำนาญใหม่ จับกลุ่มวางแผนภาษีปลายปี
นายบรรณยง นราสวัสดิ์ รองประธานเจ้าหน้าที่บริหาร บริษัท ไทยซัมซุง ประกันชีวิต เปิดเผยว่า บริษัทได้เปิดตัวแบบประกันบำนาญใหม่ 2 แบบ “ซัมซุงบำนาญ 60 A85/5” และ “ซัมซุงบำนาญ 65 A90/5” มีผลประโยชน์และจุดเด่นอยู่ที่ระยะเวลาชำระเบี้ยสั้นเพียง 5 ปี และได้รับเงินบำนาญเท่ากันทุกปี ปีละ 12% ขั้นต่ำ 15 ปี โดยไม่ต้องเสียภาษีเงินได้ มอบความคุ้มครองชีวิตที่เพิ่มขึ้นปีละ 10% ของทุนประกันตลอดระยะเวลา 10 ปี ก่อนปีที่รับเงินบำนาญ
“สำหรับผู้ที่รับราชการก็มีเงินบำเหน็จและเงินบำนาญรออยู่ที่ปลายทางแล้วจำนวนหนึ่ง แต่สำหรับผู้ที่ทำงานเอกชนหรือประกอบธุรกิจส่วนตัวก็ถือเป็นเรื่องที่ต้องวางแผนสร้างทุนเกษียณให้รอบคอบและเพียงพอ ยิ่งเมื่อพิจารณาปัจจัยในการดำเนินชีวิตในปัจจุบัน ที่ส่งผลให้ประชากรมีแนวโน้มที่จะมีอายุยืนยาวขึ้น ทำให้เกิดสังคมผู้สูงอายุ ระยะเวลาที่จะมีชีวิตอยู่หลังจากหมดวัยทำงานก็จะมากขึ้นตามไปด้วย บริษัทจึงได้พัฒนาแบบประกันที่ตอบโจทย์กลุ่มวัยทำงานที่ต้องการวางแผนเกษียณ” นายบรรณยง กล่าว